Amarga obat-obat antivirus èfèktif jroning ngobati influenza yèn diwènèhaké kawit awal (deleng bagéyan terapi ing ngisor), wigati kanggo ngidhèntifikasi kasus sacara gasik. Saka gejala-gejala sing disebutaké ing ndhuwur, kombinasi mriyang karo watuk, nyeri tenggorok lan/utawa irung mampet bisa ningkataké akurasi diagnositik.[58] Loro panalitèn analisis kaputusan[59][60] nuduhaké yèn nalika ana wabah influenza lokal, prevalensiné luwih saka 70%,[60] Mula pasièn kanthi salah siji kombinasi saka gejala kasebut bisa diobati kanthi inhibitor neuraminidase tanpa pamriksan. Malah nalika ora anané wabah lokal, pangobatan bisa dibeneraké ing pasièn tuwa nalika mangsa influenza sakwéné prévalènsiné luwih saka 15%.[60]